CELEX: 32016R0934
Language: ro
Date: 2016-06-08 00:00:00
Title: Regulamentul de punere în aplicare (UE) 2016/934 al Comisiei din 8 iunie 2016 privind clasificarea anumitor mărfuri în Nomenclatura combinată

14.6.2016   
               
               
                  RO
               
               
                  Jurnalul Oficial al Uniunii Europene
               
               
                  L 155/13
               
            REGULAMENTUL DE PUNERE ÎN APLICARE (UE) 2016/934 AL COMISIEI
      din 8 iunie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute de prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 8 iunie 2016.
         
            
               Pentru Comisie,
            
            
               pentru președinte
            
            Stephen QUEST
            
               Director general pentru impozitare și uniune vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare (cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Un produs compus din următoarele elemente, ambalate sub formă de set:
                     
                                 —
                              
                              
                                 O formă dreptunghiulară (aproximativ 14 × 21 cm) confecționată dintr-o folie din material plastic cu două straturi, imprimată pe partea din față cu motive decorative în alb-negru. Forma este prevăzută cu o bandă autoadezivă pe verso. Din această formă, se pot dezlipi șase abțibilduri pre-tăiate, în relief (stratul de material plastic de deasupra este în relief).
                              
                           
                                 —
                              
                              
                                 Trei marcatoare cu vârf poros de pâslă de culori diferite. Marcatoarele sunt ambalate împreună într-un ambalaj din plastic de dimensiuni mici.
                              
                           Abțibildurile trebuie să fie colorate cu marcatoarele și apoi utilizate în scop decorativ.
                     A se vedea imaginea (*)
                     
                  
                  
                     4911 91 00 
                  
                  
                     Clasificarea se stabilește pe baza regulilor generale 1, 3 litera (b) și 6 de interpretare a Nomenclaturii combinate, a notei 2 la secțiunea VII a Nomenclaturii combinate și a textului codurilor NC 4911  și 4911 91 00 .
                     Produsul este prezentat sub formă de set pentru vânzarea cu amănuntul. Caracterul esențial îi este conferit de abțibilduri.
                     Clasificarea la poziția 3919  este exclusă, deoarece abțibildurile pre-tăiate, în relief, nu au formă plată.
                     Clasificarea la poziția 3926  este exclusă, deoarece tipărirea nu are caracter accesoriu în raport cu destinația inițială a bunurilor (a se vedea nota 2 la secțiunea VII).
                     Capitolul 49 cuprinde, cu câteva excepții, toate materialele tipărite al căror caracter esențial și a căror utilizare sunt determinate de faptul că sunt imprimate cu motive sau ilustrații diferite [a se vedea, de asemenea, Notele explicative ale Sistemului armonizat (NESA) aferente capitolului 49, Considerații generale, primul alineat].
                     Abțibildurile imprimate autoadezive concepute pentru a fi utilizate în scopuri decorative sunt incluse la poziția 4911  (a se vedea, de asemenea, Notele explicative ale SA de la poziția 4911 , punctul 10).
                     Prin urmare, produsul trebuie clasificat la codul NC 4911 91 00 .
                  
               
            (*)  Imaginea are exclusiv scop informativ.